open-index/open-wikipedia-markdown huggingface dataset:
Un matrimonio provinciano

***Un matrimonio provinciano*** (en ) é unha novela escrita por Maria Antonietta Torriani, publicada baixo o pseudónimo de "Marchesa Colombi". Publicada por vez primeira en 1885 pola editorial milanesa Giuseppe Galli (1886 na data da cuberta), foi redescuberta por Natalia Ginzburg e publicada de novo en 1973 cun prefacio da serie “Centopagine” da editorial Einaudi de Italo Calvino.

Foi traducido ó galego por Isabel Soto e foi publicado pola Editorial Hugin e Munin no ano 2015.

## Notas
Ipiales

**Ipiales** é un concello colombiano que se atopa no departamento de Nariño. Atópase sobre a fronteira con Ecuador; no Nó dos Pastos, no altiplano andino; relativamente preto da costa do océano Pacífico (aproximadamente a 5 horas en bus), ó pé de monte amazónico e á liña equinoccial; sendo unha rexión panamazónica.

A cidade e a municipalidade forman parte da conurbación binacional Tulcán-Ipiales onde viven 196.630 habitantes, aínda que estes datos poderían ser máis elevados xa que a cifra dada para o conello de Ipiales corresponde ó censo 2005 e a do cantón de Tulcán do censo 2010. Segundo estimacións para o 2012 a poboación de ambas as cidades aglomeradas é de ao redor de 260 000 de habitantes, e é por tanto a área metropolitana fronteiriza máis poboada da fronteira ecuatoriana e a segunda máis poboada de fronteiras colombianas; tendo Ipiales para o ano 2016 unha poboación estimada de 141 863 habitantes aproximadamente segundo as proxeccións do DANE.

## Toponimia 
Ipiales, orixinalmente Piales, daquela Ipiales. O nome da cidade provén do cacicado Ipial, pertencente á etnia dos pastos. Á invasión dos incas a esta comarca, e posteriormente dos españois, que xa atoparon asentamentos organizados, susténtano os achados precolombinos, corroborándoo por escrito o cronista Pedro Cieza de León en 1545.

## Notas 
## Véxase tamén 
### Ligazóns externas 
* Páxina oficial
Schnauzer miniatura

O **Schnauzer en miniatura** é orixinario de Alemaña coñecido no seu país de procedencia co nome de Zwergschnauzer. Obtívose do cruzamento do Affenpinschers e o Schnauzer orixinal. Este tipo de cans son unha célebre tradición Europea, xa que as súas orixes remontan ao século XIX.
## Historia 
Na década de oitenta apareceron os primeiros Schnauzer en Miniatura. Pertencen as familias dos térrier e, naquela época dedicábanse a cazar roedores e a coidar os cabalos. O pelo da barba e das patas tiñan a función de protexelos dos roedores, xa que servían para camuflar as súas extremidades e así evitar que os mordesen.

## Cores 
Só se recoñecen dous tipos de cores nesta raza: Negra e Sal e pementa: esta última coloración aparece porque cada un dos pelos da capa externa ten franxas, dependendo da fase de crecemento do pelo, este será branco ou negro.

## Características físicas 
* **Cabeza e Cranio:** a cabeza debe estar proporcionada co conxunto do exemplar.
* **Ollos:** de tamaño medino, ovalados e escuros cunha mirada viva.
* **Trufa:** ben desenvolta e sempre negra.
* **Boca:** maxilares fortes e cun peche de tesoiras perfecto, regular e completo.
* **Orellas:** de inserción alta en forma de “V”.
* **Pescozo:** forte e lixeiramente arqueado, asentado elegantemente sobre os ombreiros.
* **Corpo:** tórax moderadamente ancho que descende ata os cóbados. Dorso sólido, corto e firme. A lonxitude do corpo é equivalente á altura.
* **Cola:** natural.
* **Extremidades anteriores:** ombreiros planos e ben asentados. Patas anteriores rectas ó observalas dende calquera ángulo. Musculatura lisa e lixeira. Osamenta forte, recta e que chega moi abaixo, ata os pés.
* **Extremidades posteriores:** coxas inclinadas e planas, aínda que teñen unha forte musculatura.
* **Pés:** curtos, redondos, compactos, cos dedos ben unidos e arqueados.
* **Capa:** a pelaxe debe ser dura e en cantidade. A capa componse dunha pelaxe interna abundante.
* **Talla:** altura á cruz de 30 a 35 cm
* **Peso:** Macho : 5-10 kg; Femia: 5-7 kg  

## Personalidade 
Esta raza caracterízase por ser moi tranquilos no fogar xa que permanecen durmidos. Mentres que, por outra banda, ao saír a rúa son cans moi activos, enérxicos, atentos, ladradores e amigables. Son idóneos para familias con nenos e nenas xa que, son obedientes, aprenden rápido e entréganse á súa familia.

## Galería de imaxes 
## Notas 
## Véxase tamén 
### Bibliografía 
* Dille, B. (2008). *Schnauzer*, ilust. Patricia Peters, trad. David George. Barcelona: Editorial Hispano Europea
Marcus Walz

**Marcus Cooper Walz**, nado en Oxford o 3 de outubro de 1994, é un piragüista español que compite internacionalmente dende 2010. Foi unha vez campión do mundo, dúas veces campión de Europa e gañou dúas medallas olímpicas: un ouro en K-1 1000 metros en Río 2016 e unha prata en K-4 500 metros en Tokyo 2020. Gañou a súa primeira medalla internacional no Campionato Mundial de 2014 en Moscova, ao rematar terceiro en K1 500 metros. Dous anos despois logrou a prata mundial na mesma categoría, no mesmo ano en que se proclamou campión olímpico en Río 2016, esta vez nos 1.000 metros.

A partir do seguinte ano pasou a competir en K2 e K4. Proclamouse en 2017 campión de Europa en K4 1000m (xunto a Francisco Cubelos, Javier Cabañín e Iñigo Peña), campión do mundo en K2 500 (xunto ao galego Rodrigo Germade) e subcampión do mundo en K4 500 (xunto a Rodrigo Germade, Cristian Toro e Carlos Garrote). Xunto a Germade, Toro e esta vez con Saúl Craviotto, proclamouse campión de Europa en 2018 en Belgrado no K4 500, mentres que obtivo a medalla de prata no mesmo campionato en K2 500 formando parella con Germade. Tamén en 2018 gañou a prata mundial en K4 500, no campionato celebrado en Montemor-o-Velho. Repetiu resultado no Mundial de 2019 en Szeged, no equipo formado por el, Craviotto, Germade e Carlos Arévalo.

En marzo de 2021 logrou clasificarse para a proba de K4 500 m dos Xogos Olímpicos de Tokyo 2020. Na capital xaponesa, clasificáronse para as semifinais como primeiros da súa serie e metéronse na final ao acabar as semifinais tamén na primeira posición. Xa na regata final, colocáronse na primeira posición dende a saída, pero foron adiantados nos metros finais pola piragua alemá, obtendo deste xeito a medalla de prata. Un mes e medio despois proclamouse xunto a Germade, campión do mundo de K2 500, no certame celebrado en Copenhague, superando por menos dun segundo á embarcación alemá de Martin Hiller e Tobias-Pascal Schultz.

## Palmarés internacional 

## Notas
Welwitschia mirabilis

***Welwitschia mirabilis*** Hook.f., do xénero monotípico ***Welwitschia*** Rchb., é o único xénero da familia das Welwitschiaceae, pertencente ás gimnospermas.
miniatura|240x240px|*Welwitschia* no bosque petrificado de Khorixas (Namibia).
miniatura|290x290px|Chinche da *Welwitschia* (*Odontopus sexpunctatus*), principal polinizador.

## Localización 
Áchase en Angola e Namibia, é endémica do deserto do Namib, a cuxas condicións se atopa perfectamente adaptada.

## Descrición 
:

É unha planta desértica que crece dun tronco groso escindindo dúas únicas follas de crecemento continuo. Tras a xerminación, os cotiledones crecen 25-35 mm e vanse transformando nestas dúas follas. Despois de que estas aparezan, os capullos dos cotiledones emerxen e dentro deles dexeneran os extremos de crecemento causando a elongación dos capullos. É a única especie que non presenta traqueidas na estrutura interna do eixo caulinar. A especie reprodúcese por sementes, que deben manterse húmidas as dúas primeiras semanas e expostas á luz e á calor. É relativamente frecuente atopar nelas esporas de  *Aspergillus niger*, que causa unha leve putrefacción despois da xerminación, polo que se tenta evitar en xardíns botánicos. 

A especie é dioica e é difícil determinar a idade das plantas, aínda que se cre que poden chegar a vivir máis de 1000 anos, mesmo 2000.[cita 

Crese que a planta absorbe a auga a través de estruturas peculiares nas súas follas que lle serven para aproveitar a rosada  nocturno do deserto. O Dr. Friedrich Welwitsch descubriuna en 1860, considerándose unha das plantas máis raras que existen e bastante apreciada por coleccionistas. Está en perigo.
## Símbolo 
Esta planta é un símbolo nacional en Namibia. A máis alta condecoración da República leva o seu nome: Orde da Antiquísima Welwitschia Mirabilis.

En Angola a *Welwitschia mirabilis* é denominada *tombwa* e unha cidade é chamada así.

## Taxonomía 
*Welwitschia mirabilis* foi descrita por Joseph Dalton Hooker e publicado en The Gardeners' Chronicle & Agricultural Gazette 4: 71. 1862.

; Etimoloxía
:

***12Welwitschia***: o nome foi outorgado en honra do botánico austríaco Friedrich Martin Josef Welwitsch.

***mirabilis***: epíteto latín que significa "marabilloso, extraordinario"

; Variedade aceptada
:

* *Welwitschia mirabilis subsp. namibiana* Leuenb.

; Sinonimia
:
; *subsp. namibiana* Leuenb.

* *Tumboa bainesii* Hook.f.
* *Welwitschia bainesii* (Hook.f.) Carrière

Ficheiro:Welwitschia-mirabilis-man.jpg|Planta macho, estróbilos produtores de pole
Ficheiro:XN Welwitschia mirabilis 04.jpg|Planta macho (detalle)
Ficheiro:Welwitschia-bug Probergrothius-Angolensus.jpg|*Welwitschia mirabilis* femia, con estróbilos produtores de óvulos
Ficheiro:Welwitschia-mirabilis-female.jpg|Planta femia de *Welwitschia mirabilis*.
Ficheiro:Namib, Welwitschia mirabilis.jpg|Proporción
Welwitschia mirabilis MHNT.BOT.2015.2.2.jpg|Welwitschia mirabilis - MHNT

## Notas 
## Véxase tamén
Naked Giants

**Naked Giants** é unha banda estadounidense de rock fundada no ano 2014 en Seattle, Washington. O grupo está composto polo vocalista e guitarista Grant Mullen, o baixista e vocalista Gianni Aiello e o batería Henry LaVallee. Despois de publicar o seu EP lo-fi *R.I.P.* en 2016 asinaron un contrato co selo New West Records. A banda editou o seu álbum de estrea, *SLUFF*, o día 30 de marzo de 2018 con críticas positivas. Naked Giants xirou continuamente en 2018 e 2019 coa banda de indie rock Car Seat Headrest. O grupo editou o seu segundo álbum, *The Shadow*, o 21 de agosto de 2020.

## Discografía 
## Notas 
## Véxase tamén 
### Ligazóns externas 
* Páxina oficial
Historia dunha granxa africana

***Historia dunha granxa africana*** (en ) é a primeira novela publicada da surafricana Olive Schreiner (publicada en 1883 baixo o pseudónimo de Ralph Iron). Foi un éxito inmediato e converteuse nunha das primeiras novelas feministas recoñecidas.

Foi traducida ó galego por Begoña Rodríguez Outeiro e foi publicado pola Editorial Hugin e Munin no ano 2015.

## Notas
O xinete do cabalo branco

***O xinete do cabalo branco*** (en ) é unha novela do escritor alemán Theodor Storm. Trátase da súa derradeira obra completa, sendo publicada por vez primeira en 1888, o ano da súa morte. É unha das novelas máis lembradas de Storm e é considerada pola crítica como a súa obra mestra.

Foi traducido ó galego por Rosa Marta Gómez Pato e foi publicado pola Editorial Hugin e Munin no ano 2015.

## Notas
Noutro planeta

***Noutro planeta*** (en ) é unha novela do escritor ruso Porfirii Infantev. Escrito orixinalmente en 1896, non foi publicado até 1901 por mor da censura. É unha historia de ciencia ficción que conta a vida dos habitantes de Marte.

Foi traducido ó galego por Irina Stepánova Bolshakova e foi publicado pola Editorial Hugin e Munin no ano 2015.

## Notas
Un amante fantasma

***Un amante fantasma*** (en ) é un novela da escritora inglesa Violet Paget, coñecida literariamente como Vernon Lee. Publicouse por vez primeira en 1886, e é un exemplo das chamadas "ghost stories" inglesas.

Foi traducido ó galego por Antía Veres e foi publicado pola Editorial Hugin e Munin no ano 2015.

## Notas
Kauffman Stadium

O **Kauffman Stadium** (), a miñudo chamado **"The K"**, é un parque de béisbol situado en Kansas City, Missouri (Estados Unidos). É o estadio local dos Kansas City Royals das Ligas Maiores (MLB). É parte do Complexo Deportivo Truman xunto co Arrowhead Stadium, lar dos Kansas City Chiefs da National Football League (NFL). Inaugurado en 1973 co nome de **Royals Stadium**, o 2 de xullo de 1993 aquiriu o seu actual nome na honra de Ewing Kauffman, fundador e primeiro propietario da franquía. Actualmente, é o único estadio da Liga Americana que leva o nome dunha persoa e un dos únicos dez de toda a competición que non ten nome patrocinado por unha empresa.

O Kauffman Stadium foi construído especificamente para a práctica do béisbol nunha época na que o habitual era a construción de recintos multiúsos. Está considerado ademais, xunto co Dodger Stadium dos Ánxeles, como un dos mellores exemplos de estadio con deseño modernista. Con capacidade para 37.903 espectadores, é o sexto estadio máis antigo da MLB. Con todo, entre 2007 e 2009 foi renoovado por valor de 250 millóns de dólares. Entre outros eventos, o estadio acolleu dous All-Star (1973 e 2012) e xogos de catro Series Mundiais (1980, 1985, 2014 e 2015).

## Notas 
## Véxase tamén 
### Outros artigos 
* Kansas City
* Kansas City Royals
### Ligazóns externas 
* Páxina web do estadio en mlb.com/royals
* Kauffman Stadium Seating Chart
Itzy

**Itzy** (; estilizado como **ITZY**), é un *girl group* surcoreano formado por JYP Entertainment en 2019.  O grupo debutou o 11 de febreiro de 2019 co lanzamento do sinxelo en CD, ''It'z Different*.

## Historia 
### Predebut 
A información acerca do novo grupos de mozas de JYP Entertainment revelouse en 2017. En 2018, rumoreouse que as aprendices, Jeon So-mi e Shin Ryu-jin serían parte do novo grupo. Somi, en 2015, participou no programa *Sixteen* (onde se formou a Twice), en 2016 en *Produce 101*, onde gañou o primeiro lugar e logo formou parte de I.O.I. Con todo, Somi abandonou a empresa o 20 de agosto de 2018. O mesmo día, JYP Entertainment confirmou oficialmente que Ryujin sería membro do novo grupo. Ryujin fíxose famosa pola súa aparición en *BTS Universe* de BTS en 2017. Máis tarde, ela participou no programa *Mixnine*, onde gañou o primeiro lugar entre as mozas. Chaeryeong e a súa irmá máis vella Chaeyeon tamén participaron en *Sixteen.* Non chegaron a debutar no grupo, Chaeyeon abandonou JYP en 2017, e logo debutou como membro de Iz One, mentres que Chaeryeong seguiu co seu adestramento en JYP. Lia foi unha aprendiz de SM Entertainment, pero despois de abandonar a axencia tentou volver, sendo expulsada definitivamente. Yuna, a menor do grupo, fixo unha aparición en *Stray Kids*.

### 2019: Debut con *It'z Different* 
O 1 de xaneiro de 2019, JYP publicou en YouTube un prólogo presentando ás integrantes. Unha semana antes, confirmouse que o videoclip da súa canción debut xa estaba filmado. Ademais das fotos grupais e individuais, publicáronse *teasers* do vídeo musical. O 11 de febreiro, á medianoite, hora de Corea, lanzouse o vídeo de «Dalla Dalla (달라 달라)». Durante o primeiro día, obtivo máis de 13.9 millóns de visitas, e a cantidade de «gústame» superou os 880 401 mil, o que foi unha marca entre os videoclips debut en Corea de todos os tempos. O sinxelo en CD, *It'z Different'', lanzouse o 12 de febreiro.

## Membros 
## Discografía 
### Sinxelo en CD 
### Sinxelo 
## Notas
Edward R. Murrow

**Edward R. "Ed" Murrow**, nado como **Egbert Roscoe Murrow** no condado de Guilford o 25 de abril de 1908 e finado en Pawling o 27 de abril de 1965, foi un xornalista estadounidense. Traballou como locutor de noticias para a CBS na radio e na televisión.

Alcanzou a fama como locutor de radio durante a segunda guerra mundial. As súas transmisións eran seguidas por millóns de ouvintes nos Estados Unidos. Os principais historiadores do período considérano unha das grandes figuras do xornalismo do seu tempo. Murrow contratou un equipo de correspondentes de guerra de grande altura e caracterizouse pola súa honradez e integridade á hora de difundir as novas. Foi un dos pioneiros da televisión e produciu unha serie de reportaxes que o enfrontaron co senador Joseph McCarthy.

## Honras 
* Murrow recibiu en varias ocasións o premio Peabody, individualmente e en grupo.
* En 1947 Murrow recibiu o Alfred I. duPont Award.
* En 1964, Murrow recibiu a Medalla Presidencial da Liberdade.
* Recibiu un George Polk Award especial en 1951 e 1952.
* En 1967, recibiu un premio Grammy ao mellor álbum falado por *Edward R. Murrow – A Reporter Remembers, Vol. I The War Years*.
* O Edward R. Murrow Award é entregado anualmente pola Radio Television Digital News Association ao "mérito destacado en xornalismo electrónico".
* Existe unha estatua a Edward R. Murrow no Greensboro Historical Museum.
* En 1984, Murrow foi incluído postumamente no Television Hall of Fame.
* En 1996, Murrow foi nomeado # 22 nas "50 maiores estrelas da televisión de todos os tempos" de *TV Guide*.

## Na cultura popular 
Rodáronse varios filmes inspirados completa ou parcialmente por Murrow. En 1986, HBO estreou o biopic *Murrow*, con Daniel J. Travanti como protagonista e Robert Vaughn nun papel secundario. *Good Night, and Good Luck* é un filme de 2005 dirixido, coprotagonizado e coescrito por George Clooney sobre o conflito entre Murrow e Joseph McCarthy en *See It Now*. Murrow foi interpretado polo actor David Strathairn, que recibiu unha candidatura ao Oscar ao mellor actor.

## Notas 
## Véxase tamén 
### Outros artigos 
* Bill Downs
### Ligazóns externas 
* The Life and Work of Edward R. Murrow: an archives exhibit , Digital Collections and Archives, Tufts University
* Murrow Papers at Mount Holyoke College
Busch Stadium

O **Busch Stadium**, a miñudo chamado **New Busch Stadium** ou **Busch Stadium III**, é un parque de béisbol situado en St. Louis, Missouri (Estados Unidos). É o estadio local dos St. Louis Cardinals da Major League Baseball (MLB). O estadio, con capacidade para 45.494 espectadores, substituíu o antigo Busch Memorial Stadium (tamén coñecido como Busch Stadium II), ocupando parte dos terreos nos que se erixía. Anexa ao recinto hai unha área comercial coñecida como Ballpark Village. O estadio foi inaugurado o 4 de abril cun encontro entre os Memphis Redbirds e os Springfield Cardinals, equipo afiliado aos St. Loius Cardinals das Ligas Menores. O primeiro partido oficial de Ligas Maiores foi uns días despois, o 10 de abril, nun xogo en que os Cardinals venceron aos Milwaukee Brewers por 6&ndash;4.

Este estadio é o terceiro en St. Luois en levar o nome de Busch Stadium. O primeiro foi o Sportsman's Park, o cal adoptou o nome de Busch Stadium en 1953 na honra do dono da franquía, Gussie Busch. Este primeiro estadio fechou en 1966, tendo que trasladarse tanto os Cardinals de béisbol como o equipo homónimo da National Football League (hoxe Arizona Cardinals) a un novo estadio, o Busch Memorial Stadium. Con todo, o actual nome non é debido a Gussie Busch senón ao patrocinio da compañía Anheuser-Busch. O dereito de nomenclatura do estadio da empresa finaliza no ano 2026.

## Notas 
## Véxase tamén 
### Outros artigos 
* St. Louis
* St. Louis Cardinals

### Ligazóns externas 
* Páxina web do estadio en mlb.com/cardinals
* Busch Stadium Seating Chart
Lingua keta

O **keto** (ou **ket**, ou **queto**), anteriormente coñecido como **ienisei ostiak**, é unha lingua illada siberiana, a última supervivente da familia de linguas ieniseianas. O keto está clasificado como en perigo severo polo Libro Vermello das Linguas Ameazadas da UNESCO.

Houbo intentos por expertos soviéticos de estableceren unha relación entre a lingua keta e o burushaski, e mesmo coas linguas sino-tibetanas. Pero a maioría dos autores inclúeno na suposta familia das linguas dené-caucasianas.

Hoxe en día hai pouco máis de 200 falantes da  lingua keta. Realizáronse esforzos para introducir a lingua nas gardarías e nos colexios. A vila de Kellog, en Rusia, é o único lugar onde o keta aínda se ensina nas escolas. Aos alumnos subminístranselle libros especiais para os graos de segundo a cuarto, pero despois deses graos só hai bibliografía rusa para estudar a cultura keta. A día de hoxe non se coñecen falantes monolingües, polo que se teme que desapareza. 

O número de compoñentes do pobo keta que teñen como lingua materna este idioma descendeu desde os 1 225 en 1926 até os 537 en 1989 e os 213 en 2010.. No século XIX os keta foron erroneamente clasificados como unha tribo fino-ugria do grupo dos khats. O primeiro libro sobre gramática keta (Кетский язык) no século XX publicouno N.K.Karger en 1934.

## Notas 
## Véxase tamén 
### Bibliografía 
* 
* 
* 
* 
* Kotorova, Elizaveta e Andrey Nefedov (eds.) (2015). *Comprehensive Ket Dictionary* / Большой словарь кетского языка (2 vols). Languages of the World/Dictionaries (LW/D) 57. Múnic: Lincom Europa.

### Outros artigos 
* Linguas ieniseianas
* Pobo keta
Rogers Centre

O **Rogers Centre**, anteriormente chamado **SkyDome**, é un parque de béisbol situado no centro de Toronto, Ontario (Canadá), xusto ao suroeste da Torre CN, cerca do Lago Ontario. Inaugurado en 1989, é o estadio local dos Toronto Blue Jays da Major League Baseball (MLB). Anteriormente tamén foi lar dos Toronto Argonauts da Canadian Football League (CFL) e dos Toronto Raptors da National Basketball Association (NBA). Os Buffalo Bills da National Football League (NFL) tamén xogaron unha serie de partidos anuais entre 2008 e 2013. Alén dos usos deportivos, tamén é utilizado para outros eventos como convencións, feiras de mostras ou concertos.

O nome de Rodgers Centre é debido ao patrocinio de Rogers Communications, empresa tamén propietario da franquía. No momento da súa construción destacou por ser o primeiro estadio con teito completamente retráctil motorizado, así como polo hotel adxunto con 348 habitacións, 70 das cales con vistas ao campo. Foi tamén o último estadio de América do Norte construído para albergar simultaneamente xogos de béisbol e de fútbol (americano ou canadense). No ano 2015 o estadio acolleu as cerimonias de inauguración e clausura dos Xogos Panamericanos, sendo nomeado durante o evento como **"Pan Am Dome"** debido a que Rogers Communications non tiña acordo de patrocinio coa organización.

## Notas 
## Véxase tamén 
### Outros artigos 
* Toronto
* Toronto Blue Jays
### Ligazóns externas 
* Páxina web do estadio en mlb.com/royals
* Rogers Centre Seating Chart
Subrexión de Jyväskylä

A **subrexión de Jyväskylä** (en finés *Jyväskylän seutukunta*) é unha das seis subrexión da rexión de Finlandia Central. En 2017 tiña unha poboación de 182&nbsp;757 habitantes.

## Municipios 
## Historia 
* 1 de xaneiro de 1994: a subrexión de Jyväskylän inclúe a cidade de Jyväskylä, Jyväskylän maalaiskunta e os municipios de Muurame e Laukaa.
* 1 de xaneiro de 2001: Uurainen deixou a subrexión de Keuruu para unirse á de Jyväskylä.
* 1 de xaneiro de 2004: os municipios de Korpilahti na subrexión de Jämsän, Hankasalmi e Toivakka na de Sueste Finlandia-Central, e Petäjävesi na de Keuruu, foron trasladados á subrexión de Jyväskylä.
* 1 de xaneiro de 2009: Jyväskylän maalaiskunta e Korpilahti formaron unha nova cidade en Jyväskylä xunto con Jyväskylä kanssa.

## Poboación 
A seguinte táboa amosa a tendencia demográfica da subrexión cada cinco anos dende 1980.

## Véxase tamén 
### Ligazóns externas 
* Sitio web da subrexión 
** Sitio web de Hankasalmi 
** Sitio web de Jyväskylä  
** Sitio web de Laukaa 
** Sitio web de Muurame 
** Sitio web de Petäjävesi 
** Sitio web de Toivakka   
** Sitio web de Uurainen
Shame

**Shame** é unha banda británica de rock alternativo procedente do sur de Londres. O seu álbum de estrea, *Songs of Praise*, foi editado o 12 de xaneiro de 2018. O grupo foi aclamado pola crítica de publicacións como *NME*, *Paste*, e *Clash*.

## Historia 
O 7 de decembro de 2016 Shame publicou o sinxelo de dous temas "The Lick / Gold Hole AA" a través do selo Fnord Comms. O 14 de abril de 2017 a banda editou "Tasteless", tamén a través de Fnord Comms, un sinxelo de 7" co tema "Visa Vulture" como cara b. O 20 de setembro o grupo lanzou a canción "Concrete".

Shame publicou o seu álbum de estrea, *Songs of Praise*, o día 12 de xaneiro de 2018 a través do selo Dead Oceans, recibindo boas críticas. No presente o álbum conta cunha puntuación agregada de 83 baseada en 20 recensións. O disco chegou ao número 32 da lista británica de álbums e estivo na lista durante dúas semanas.

A finais de xaneiro de 2020 *NME* informou que Shame estaba traballando no seu segundo álbum de estudio e que a súa gravación xa estaba completada. No mes de setembro a banda publicou a súa primeira canción dende o seu anterior traballo, "Alphabet", e en decembro apareceu ""Snow Day". O álbum, titulado *Drunk Tank Pink*, foi editado en xaneiro de 2021.

En novembro de 2022 anunciouse o seu terceiro álbum, titulado *Food for Worms*, coincidindo coa saída do sinxelo "Fingers of Steel". Antes do lanzamento do disco en febreiro de 2023, a banda editou os seunxelos "Six-Pack" e "Adderall".

## Membros 
* Charlie Steen - voces principais (2014-presente)
* Eddie Green - guitarra (2014-presente)
* Sean Coyle-Smith - guitarra (2014-presente)
* Josh Finerty - baixo (2014-presente)
* Charlie Forbes - batería (2014-presente)

## Discografía 
## Notas 
## Véxase tamén 
### Ligazóns externas 
* Páxina oficial
Shrinkwrapped

***Shrinkwrapped*** é o sexto álbum de estudio da banda inglesa de post-punk Gang of Four, publicado no ano 1995 a través do selo Castle Communications. Algunhas das cancións aparecen na película de Peter Hall *Delinquent*.

## Listaxe de cancións 
Todos os temas compostos por Andy Gill e Jon King, agás onde se indique.
Castro (cráter)

**Castro** é un cráter de impacto en Venus, situado en 3°24'0"N, 233°54'0"E de 22,9 km de diámetro. Leva o nome debido á poetisa Rosalía de Castro (1837-1885), sendo aprobado pola IAU  no 1994.

## Datos xerais 
Clase morfolóxica: 3

Diámetro da estrutura central: 5,9 km

Largura do muro: 3,9 km

Estado de degradación: 1

Con modificacións internas.

## Notas 
## Váxase tamén 
* Lista dos cráteres de Venus
Teodoro I de Montferrato

dereita|miniatura|217x217px|Escudo da dinastía Paleólogo en Montferrato.
**Teodoro I Paleólogo**, nado en Constantinopla sobre o 1290 e finado en Trino o 24 de abril de 1338, foi un príncipe bizantino e marqués de Montferrato desde 1306 até a súa morte. 

Era un fillo do emperador bizantino Andrónico II Paleólogo e Iolanda de Montferrato e por tanto irmán de pai do tamén emperador Miguel IX Paleólogo quen sucedeu ao seu pai no trono. Despois de que a liña masculina dos Aleramici, marqueses de Montferrato, se extinguise en 1305, herdou Montferrato, xa que a súa nai era irmá de Xoán, o último marqués da familia Aleramici. Desembarcou en Xénova en 1306, gañando aos poucos o territorio de Montferrato sostido por Manfredo IV de Saluzzo, a familia Acaja e o rei Carlos II de Anjou. En 1310 recibiu a investidura imperial polo emperador Henrique VII.

## Matrimonio e fillos 
En outubro de 1307, casou cunha dama xenovesa, Arxentina Spinola, filla do dux desa república, Opicino Spinola. Tiveron dous fillos:

* Xoán II de Montferrato (1321-1372), o seu sucesor
* Iolanda Paleóloga de Montferrato (1318-1342), quen casou co conde Aimón de Savoia.

Ademais, tivo outro fillo, tamén chamado Xoán (1312-1345), que morreu na batalla de Gamenario loitando contra o Reino de Nápoles.

## Vida política 
Teodoro centrou a súa política principalmente no mantemento dos seus dominios de Piemonte sen aventurarse en demasiadas campañas de conquista. Co fin de controlar mellor os territorios convocaba reunións periódicas dos parlamentos, no que participaban os principais vasalos do marqués. Nos parlamentos debatíase a xestión da terra e a defensa militar. Esta forma de goberno tamén foi utilizada por outros marqueses da dinastía Paleólogo para manter baixo control á baixa nobreza feudal. 

En 1319 o Papa Xoán XXII solicitou axuda de Teodoro para solucionar o problema do cisma entre a Igrexa de Occidente e a Igrexa Oriental, aproveitando os bos contactos de Teodoro na corte bizantina do seu pai Andrónico II Paleólogo. Pero as súas boas relacións coa Igrexa de Avignon estaban abocadas ao seu fracaso polo comportamento abertamente contrario á Casa de Anjou de Teodoro.

Teodoro morreu en Trino en 1338. Sucedeuno o seu fillo Xoán II.
## Véxase tamén
### Ligazóns externas 
* Circolo Culturale I Marchesi do Monferrato
Ducas (historiador)

**Ducas**, nado ca. 1400 e finado despois de 1462, foi un historiador bizantino que floreceu durante o mandato de Constantino XI Paleólogo, o último emperador bizantino. A obra de Ducas é unha das fontes máis importantes das últimas décadas do Imperio bizantino e da súa caída ante os otománs.

## Traxectoria 
Era neto de Miguel Ducas, que desempeñou unha función importante na guerra civil bizantina de mediados do século XIV.

A data do seu nacemento é descoñecida, do mesmo xeito que o seu primeiro nome. E mencionado por primeira vez en 1421, vivindo en Nova Focea e servindo como secretario do gobernador xenovés. Despois da caída de Constantinopla, buscou refuxio en Lesbos, onde entrou ao servizo da familia gobernante dos Gattilusi.

Empregouse en varias misións diplomáticas ante a corte otomá.. Tivo éxito na obtención dunha semi-independencia de Lesbos até 1462, cando foi tomada e anexada ao Imperio Otomán polo sultán Mehmet II. Sábese que Ducas sobreviviu, pero non hai rexistro da súa vida posterior.

## Obra 
Foi o autor dunha historia do período de 1341-1462, a súa obra continúa así a de Nicéforo Grégoras e Xoán Cantacuceno, e suplementou a de Xurxo Frantzes e Laónico Calcocondilas. Existe un capítulo preliminar da cronoloxía desde Adán a Xoán V Paleólogo.

Aínda que sen refinar en estilo, a historia de Ducas é á vez algo sensato e máis ou menos digno de confianza, e é unha fonte valiosa dos últimos anos do Imperio bizantino. O relato da caída de Constantinopla é de especial importancia. Ducas foi un firme partidario da unión das igrexas grega e latina, e presentase con amargura contra os que rexeitaron mesmo a idea de recorrer á axuda occidental contra os otománs.

## Notas
## Véxase tamén
### Bibliografía 
* 
### Ligazóns externas 
* Ducas no sitio da Bibliotheca Augustana (Augsburgo).
Citi Field

O **Citi Field** é un parque de béisbol situado en Queens, Nova York (Estados Unidos). Inaugurado en 2009, é o lar dos New York Mets das Liga Nacional da Major League Baseball (MLB). O estadio foi erixido para substituír o adxacente Shea Stadium, o cal fóra aberto en 1964 para a Exposición Universal de 1964. Deseñado por Populous, recibe o seu nome polo patrocinio de Citigroup, unha compañía financeira de Nova York. O estadio foi financiado en gran parte pola cidade de Nova York, tendo os Mets que devolver os custos cos correspondentes xuros.   

## Notas 
## Véxase tamén 
### Outros artigos 
* Nova York
* New York Mets

### Ligazóns externas 
* Páxina web do estadio en mlb.com/mets
* Citi Field Seating Chart
Laura Pérez-Lago

**Laura Pérez-Lago** é o nome científico de **Laura Pérez García**, nada o 9 de xuño de 1976 na Coruña, científica e investigadora galega, farmacéutica e bioquímica que desenvolve as súas investigacións no campo da Micobacteroloxía, utilizando a bioloxía molecular para estudar diferentes aspectos da infección por *Mycobacterum tuberculose*.

## Traxectoria 
### Académica 
Laura Pérez García licenciouse en Farmacia na Universidade de Santiago de Compostela en 1999 e en Bioquímica na Universidade Autónoma de Madrid en 2001.

Realizou a súa tese doutoral cunha bolsa de Formación de Persoal Investigador (FPI) da Comunidade de Madrid, no laboratorio de Margarita Salas do Centro de Bioloxía Molecular Severo Ochoa (CBMSO-CSIC-UAM). A Tese leuna na Universidade Autónoma de Madrid  o 23 de febreiro do 2007 co título (en galego), *Especificidade na interacción da proteína p4 co DNA e formación do complexo regulador da transcrición do bacteriófago phi29*, dirixida pola doutora Ana Camacho Pedrero.

### Investigadora 
O traballo de investigadora centrouno no estudo das enfermidades infecciosas e levouno a cabo no Centro de Bioloxía Molecular Severo Ochoa entre os anos 2007 e 2010), realizando investigación básica no estudo de funcións básicas do bacteriólogo phi29.

No ano 2010, cun contrato Juan de la Cierva do Ministerio de Ciencia e Innovación, traballou no Servizo de Microbioloxía do Hospital General Universitario Gregorio Marañón con Darío García de Viedma no grupo de Micobacterioloxía molecular.

Desde o ano 2016 ten contrato Miguel Servet tipo I do Instituto de Salud Carlos III (ISCIII).

## Publicacións 
Publicou artigos científicos en revistas internacionais:

* *Journal of Clinical Microbiology*.
* *CDC. Centers for Diseases Control and Prevention*.
* *PubMed*.
* *Eurosurveillance*.
* *Frontiers in Microbiology*.
* *Plos One*. 
* *Digital.CSIC*.

## Notas
Kellog

**Kellog** (en ruso Келлог) é unha localidade rural do raion de Turukhansk, no krai de Krasnoiarsk, Rusia.

É un lugar coñecido por ser unha das tres localidades (as outras dúas son Surgútikha e Madúika) Pero o número de individuos que teñen como lingua materna este idioma era tan só de 213 en 2010. A día de hoxe non se coñecen falantes monolingües, polo que se considera un idioma en perigo de extinción.

## Véxase tamén 
### Bibliografía 
* Vajda, Edward J. (2013): *Yeniseian Peoples and Languages: A History of Yeniseian Studies with an Annotated Bibliography and a Source Guide*. Londres: Routledge. ISBN 978-1-1368-3740-1.

### Outros artigos 
* Linguas ieniseianas
* Lingua keta
* Pobo keta

## Notas
Subrexión de Joutsa

A **subrexión de Joutsa** (en finés *Joutsan seutukunta*), coñecida ata 2004 como subrexión de Sueste Finlandia-Central, é unha das seis subrexión da rexión de Finlandia Central. En 2017 tiña unha poboación de 5&nbsp;387 habitantes.

## Municipios 
## Historia 
* 1 de xaneiro de 2004: o nome da subrexión mudou de subrexión do Sueste Finlandia-Central a subrexión de Joutsa. Hankasalmi e Toivakka trasladáronse á subrexión de Jyväskylä.
* 1 de xaneiro de 2008: Leivonmäki uniuse a Joutsa.

## Poboación 
A seguinte táboa amosa a tendencia demográfica da subrexión cada cinco anos dende 1980.

## Véxase tamén 
### Ligazóns externas 
* Sitio web da subrexión 
** Sitio web de Joutsa 
** Sitio web de Luhanka
Gran Premio de Azerbaidján de 2019

O **Gran Premio de Azerbaidján de 2019** (oficialmente **2019 Formula One S.O.C.A.R. Azerbaijan Grand Prix**) foi a cuarta carreira da tempada .

## Pneumáticos dispoñibles 
## Antecedentes 
### Clasificación do campionato antes da carreira 
No inicio da carreira Lewis Hamilton tiña unha vantaxe de seis puntos no Campionato do Mundo sobre Valtteri Bottas e Mercedes tiña unha vantaxe de 57 puntos noo campionato de construtores sobre Ferrari.

### Sancións 
Antes da fin de semana anunciouse que o piloto de Alfa Romeo Antonio Giovinazzi recibiría unha nova electrónica de control para o Gran Premio. Como foi o seu terceiro conxunto de electrónico de control, recibiu unha penalización de 10 posicións.

## Informe 
### Cualificación 
A primeira quenda de cualificación rematou cando o WIlliams de Robert Kubica chocou contra o muro. Durante a sesión, Pierre Gasly marcou a volta rápida por diante de Charles Leclerc e Lewis Hamilton.
Nico Hulkenburg, Romain Grosjean, Lance Stroll, George Russell e Robert Kubica quedaron eliminados.
Na segunda quenda de cualificación, Charles Leclerc tamén chocou contra o muro, poñendo fin á súa quenda de cualificación. Durante a sesión, Max Verstappen marcou a volta rápida, seguido por Valtteri Bottas e Lewis Hamilton. Carlos Sainz, Daniel Ricciardo, Alexander Albon, Kevin Magnussen e Pierre Gasly foron eliminados na segunda quenda.
Valtteri Bottas logrou a pole position tras marcar un tempo de volta de 1:40.495, superando ao seu compañeiro de equipo Lewis Hamilton.

### Carreira 
Valtteri Bottas gañou a carreira despois de partir da pole position, logrando a súa quinta vitoria na súa carreira. Lewis Hamilton acabou no segundo posto conseguindo o cuarto dobrete consecutivo para Mercedes, na tempada . Sebastian Vettel logrou o terceiro posto. Charles Leclerc obtivo a volta rápida e foi premiado como o piloto do día.

## Clasificación
### Cualificación
### Carreira
miniatura|300x300px|Podio|alt=

miniatura|center|800px|Resultados da carreira do GP de Azerbaidján de 2019.

## Campionato tras a carreira 
;
Clasificación no campionato de pilotos

;Clasificación do campionato de construtores

* **Nota**: Só están incluídos os cinco primeiros postos en ambos os grupos de clasificación.

## Notas 
## Ligazóns externas
Bandwagonesque

***Bandwagonesque*** é o terceiro álbum de estudio da banda escocesa de rock alternativo Teenage Fanclub, publicado o 19 de novembro de 1991 a través do selo Creation Records. O disco outorgoulle ao grupo un éxito considerable nos Estados Unidos cando o sinxelo "Star Sign" chegou ao número 4 da lista *Billboard Modern Rock Tracks*, converténdose no seu maior éxito no país, con "What You Do to Me" e "The Concept" entrando tamén no top 20 desa lista. *Bandwagonesque* foi votado "álbum do ano" de 1991 pola revista estadounidense *Spin*, superando ao *Nevermind* de Nirvana.

## Listaxe de cancións 
## Notas
Tropicana Field

O **Tropicana Field**, habitualmente coñecido como **The Trop**,  é un parque de béisbol con cúpula situado na cidade de St. Petersburg, Florida (Estados Unidos). É o estadio local dos Tampa Bay Rays da Major League Baseball (MLB) desde a fundación franquía en 1998. Alén do béisbol, tamén é usado para o fútbol americano universitario. Actualmente, é o único recinto das Liga Maiores con cúpula non retráctil, sendo por tanto o único estadio permanentemente cuberto da competición. É ademais o estadio con menor capacidade da MLB, pois unha gran parte dos seus asentos están cubertos cunha lona na maior parte dos xogos dos Rays.

Inaugurado en 1990, o primeiro nome do estadio foi o de **Florida Suncoast Dome**. Cando os Tampa Bay Lightning da National Hockey League se trasladaron ás instalacións, o nome foi mudado a **ThunderDome**..Permaneeu así até 1996 cando se trasladaron ao seu novo estadio, o Amalie Arena. En outubro de 1996 a compañía de zumes Tropicana Products asinou un contrato por 30 anos polos dereitos de nome do estadio.

## Notas 
## Véxase tamén 
### Outros artigos 
* St. Petersburg
* Tampa Bay Rays

### Ligazóns externas 
* Páxina web do estadio en mlb.com/rays
* Tropicana Field Seating Chart
Somerville College

O **Somerville College** é un dos *colleges* que constitúen a Universidade de Oxford, e está situado en Woodstock Road, Oxford, Inglaterra. O *college* foi fundado en 1879 co nome de "Somerville Hall" e naceu como un centro exclusivamente feminino; e non foi até 1994, que comezou a admitir homes.

## Historia 
Na orixe da facultade, en 1878, aparecen persoas vencelladas ao Partido Liberal e a activista Mary Ward que pretenden a creación da primeira universidade non confesional para mulleres a diferenza da anglicana, Lady Margaret Hall, que se abriu tamén en 1879. En febreiro de 1879, ábrese Somerville Hall, que leva ese nome, proposto por Mary Ward, en honor da científica, escritora e activista Mary Somerville. No primeiro curso, tiña 12 estudantes, mais non se lle permitía asistir ás clases ordinarias nin recibir titulación.

A facultade ten unha excelente reputación e unha excelente satisfacción dos estudantes entre as universidades de Oxford. Somerville é coñecida pola súa atmosfera agradable e liberal, a súa arquitectura variada e o seu excelente salón.

En 2017, Somerville contaba cun financiamento de aproximadamente £ 73,4 millóns de libras. O Somerville College ten unha das mellores coleccións de libros de Oxford e a súa biblioteca conta con preto de 120.000 fichas.
## Alumnos famosos 
miniatura|Sala Pfeiffer da Biblioteca de Somerville College.
Entre as súas alumnas, aparecen 2 primeiras ministras, a única muller británica en obter un premio Nobel de Ciencia e moitas outras mulleres relevantes como:
*Margaret Thatcher
*Indira Gāndhi
*Dorothy Crowfoot Hodgkin
*Penelope Fitzgerald
*Irish Murdoch
*Barbara Ward
*Jane Gould
*Penelope Fitzgerald

## Notas 
## Véxase tamén 
### Bibliografía 
* 

### Outros artigos 
* Mary Somerville
SunTrust Park

O **SunTrust Park** é un parque de béisbol situado a 16 km do centro de Atlanta, no condado de Cobb, Xeorxia (Estados Unidos). É o estadio local dos Atlanta Braves, equipo da Major League Baseball (MLB). O 11 de setembro de 2013, os Braves anunciaron que a franquía deixaba o Turner Field para trasladarse a un novo estadio despois da temporada 2016. Finalmente, o equipos estrenaría o novo estadio en abril de 2017. O SunTrust Park foi construído mediante un acordo público-privado, cun orzamento final de 622 millóns de dólares.A Cobb-Marietta Coliseum & Exhibit Hall Authority achegou 397 millóns, o condado apaortou 24 millóns e os Atlanta Braves o resto.

## Notas 
## Véxase tamén 
### Outros artigos 
* Atlanta
* Atlanta Braves

### Ligazóns externas 
* Páxina web do estadio en mlb.com/braves
* SunTrust Park Seating Chart
Accidente do Marisquiño

O **accidente do Marisquiño** foi un suceso acontecido no paseo das Avenidas na noite do 12 de agosto de 2018 en Vigo durante a celebración do festival de deportes urbanos O Marisquiño. Non houbo vítimas mortais pero si feridos de diversa consideración. 

As causas do derrubamento foron o exceso de peso que soportaba a estrutura de madeira, que non estaba pensada para soportar concertos.

## Suceso 
O accidente aconteceu ás 23:58 horas do 12 de agosto de 2018, cando cedeu a estrutura de formigón sobre a que descansaba a plataforma de madeira do paseo marítimo das Avenidas, no porto de Vigo, durante o concerto de música da cantante Rels B.

Centos de persoas asistentes ao espectáculo caeron ao mar. Non se contabilizou ningunha vítima mortal. O número de feridos estableceuse en 377 persoas, aínda que de diversa consideración chegaron a 467. A aseguradora do festival, pola contra, foi condenada a pagar o custo da asistencia ás vítimas, logo dun fallo do TSXG.

En setembro dese mesmo ano o parlamento de Galicia creou unha comisión de investigación para esclarecer responsabilidades sobre o accidente.

## Investigación 
Tras o suceso estableceuse unha investigación xudicial para tratar de dilucidar a responsabilidade do accidente. O Concello de Vigo defendía a tese de que era Portos de Galicia, concretamente o porto de Vigo, quen era propietario dos terreos. Porén, o porto defendía que, malia seren os propietarios das instalacións, o encargado do seu mantemento era o órgano municipal. Finalmente o Tribunal Superior de Xustiza de Galicia fallou a prol destes últimos.

## Notas 
## Véxase tamén 
### Outros artigos 
* O Marisquiño
* Accidente de Angrois
Ted Leo and the Pharmacists

**Ted Leo and the Pharmacists** (ás veces escrito **Ted Leo/Pharmacists**, **Ted Leo + Pharmacists** ou **TL/Rx**) é unha banda estadounidense de punk rock formada en 1999 en Washington, D.C. Ata a data levan publicados sete álbums de estudio e xiraron por todo o mundo. Aínda que a formación do grupo cambiou ao longo da súa carreira, o cantante e guitarrista Ted Leo permaneceu como principal compositor e único membro constante. A música da banda combina elementos do punk rock, do indie rock, do art punk,do rock tradicional, e ocasionalmente do folk e do dub reggae. O seu álbum máis recente, *The Hanged Man*, foi publicado en setembro de 2017.

## Discografía 
## Notas 
## Véxase tamén 
### Ligazóns externas 
* Páxina oficial
Subrexión de Jämsä

A **subrexión de Jämsä** (en finés *Jämsän seutukunta*) é unha das seis subrexión da rexión de Finlandia Central. En 2017 tiña unha poboación de 23&nbsp;431 habitantes.

## Municipios 
## Historia 
* 1 de xaneiro de 2004: o municipio de Kuorevesi, parte da subrexión de Pirkanmaa Oriental uniuse á cidade de Jämsä.
* 1 de xaneiro de 2004: Korpilahti foi transferido da subrexión de Jämsä á de Jyväskylän.
* 1 de xaneiro de 2007: Längelmäki foi abolido e algunhas das súas áreas fusionadas coa cidade de Jämsä, mentres que outras foron integradas na subrexión de Alta Pirkanmaa.
* 1 de xaneiro de 2009: Jämsä e Jämsänkoski fusionáronse na cidade de Jämsä.
* 1 de xaneiro de 2021: Kuhmoinen pasou a formar parte da subrexión de Tampere, na rexión de Pirkanmaa, ao pasar a formar parte desta última.

## Poboación 
A seguinte táboa amosa a tendencia demográfica da subrexión cada cinco anos dende 1980. Con todo, entre 1980 e 2005, a poboación dos dous municipios nos que se dividiu Längelmäki foi asignada integramente á subrexión de Jämsä.

## Véxase tamén 
### Ligazóns externas 
* Sitio web de Jämsä  
* Sitio web de Kuhmoinen
Imperio de Tesalónica

**Imperio de Tesalónica** é un termo historiográfico utilizado por algúns académicos modernos para se referiren ao efémero estado grego bizantino centrado na cidade de Tesalónica entre 1224 e 1246 e gobernado pola dinastía Comneno Ducas de Epiro. No momento da súa creación, o Imperio de Tesalónica baixo o capaz Teodoro Comneno Ducas rivalizaba co Imperio de Nicea e o Segundo Imperio búlgaro como o estado máis forte na rexión, e aspiraba á captura de Constantinopla, pondo fin ao Imperio latino, e restaurando o Imperio bizantino que se extinguira en 1204.

O ascenso de Tesalónica foi breve, xa que finalizou coa desastrosa batalla de Klokotnitsa contra Bulgaria en 1230, onde Teodoro Comneno Ducas foi capturado. Reducido a un vasalo de Bulgaria, o seu irmán e sucesor Manuel Comneno Ducas foi incapaz de evitar a perda da maior parte das conquistas do seu irmán en Macedonia e Tracia, mentres que o núcleo orixinal do estado, Epiro, foi separado baixo Miguel II Comneno Ducas. Teodoro recuperou Tesalónica en 1237, instalando ao seu fillo Xoán Comneno Ducas, e despois ao seu outro fillo, Demetrio Comneno Ducas, como gobernantes da cidade, mentres que Manuel, co apoio de Nicea, se apoderou de Tesalia. Os gobernantes de Tesalónica levaron o título imperial desde 1225/7 até 1242, cando se viron obrigados a renunciaren a iso e recoñeceren a soberanía do Imperio de Nicea. Os Comneno Ducas continuaron gobernando como *déspotas* de Tesalónica durante catro anos máis despois diso, pero en 1246 a cidade foi anexada por Nicea.
## Gobernantes 
### Emperadores de Tesalónica 
:*Teodoro Comneno Ducas (1225/7-1230).
:*Manuel Comneno Ducas (1230-1237).
:*Xoán Comneno Ducas (1237-1242).
### Déspotas de Tesalónica 
:*Xoán Comneno Ducas (1242-1244).
:*Demetrio Comneno Ducas (1244-1246).
## Véxase tamén  
### Bibliografía 
* 
* 
* 
* 
* 
* 
*
Dodger Stadium

O **Dodger Stadium**, chamado ás veces polo metónimo **Chavez Ravine**, é un parque de béisbol situado barrio de Elysian Park nos Ánxeles, California (Estados Unidos). É o estadio local de Los Angeles Dodgers da Liga Nacional da Major League Baseball (MLB). Aberto o 10 de abril de 1962, foi construído en menos de tres anos. O custo da construción foi de 23 millóns de dólares, todos achegados por capital privado. O Dodger Stadium é o recinto da MLB máis antigo situado ao oeste do Río Mississippi, así como o terceiro máis antigo en xeral, só despois de Fenway Park en Boston (1912) e Wrigley Field en Chicago (1914). Con capacidade para 56.000 espectadores, é o parque de béisbol con maior capacidade do mundo. Os segunintes son o Estadio Latinoamericano da Habana e o Tokyo Dome con 55.000. Considerado favorábel para pitchers, o estadio presencio doce no-hitters, dos cales dous foron xogos perfectos.

## Notas 
## Véxase tamén 
### Outros artigos 
* Os Ánxeles
* Los Angeles Dodgers
### Ligazóns externas 
* Páxina web do estadio en mlb.com/dodgers
* Dodger Stadium Seating Chart
Gobernación

Unha **gobernación** é unha división administrativa encabezada por un gobernador.

Pode referirse ás *gubernias* do imperio Ruso, rexidas por un Gobernador Xeral (*general-gubernatorstvo*), ou ás Gobernacións de Indias do imperio Español.

Nos países de lingua árabe emprégase para as *muhafazah*.  Nos países árabes o termo gobernación úsase amplamente  para describir unha unidade administrativa. Algunhas gobernacións combinan máis dun *muhafazah*; outros seguen os límites tradicionais herdados do sistema de vilaiatos do imperio Otomán.

## Notas